《秋夜次四侄韵五首 其三》
宋代·刘跂

颢气日且肃，鸣弦此其时。泠泠矢古音，慷慨不胜悲。

翔飙媚百卉，苦雨何纷披。曲罢自澄寂，霜气皎冰姿。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。